Diari Oficial de la Generalitat Valenciana


Sumari del DOGV 9365, del 20-06-2022 (2022/5751)

RESOLUCIÓ de 16 de juny de 2022, de la Vicepresidència i Conselleria d'Igualtat i Polítiques Inclusives, per la qual s'acorda l'ampliació del termini per a la presentació de candidatures i avals a les vocalies socials de l'Observatori Valencià per a la Igualtat de Tracte, la no Discriminació i la Prevenció dels Delictes d'Odi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9365

Data del DOGV
:   20-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5751


Data del document
:   16-06-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 16 de juny de 2022, de la Vicepresidència i Conselleria d'Igualtat i Polítiques Inclusives, per la qual s'acorda l'ampliació del termini per a la presentació de candidatures i avals a les vocalies socials de l'Observatori Valencià per a la Igualtat de Tracte, la no Discriminació i la Prevenció dels Delictes d'Odi. [2022/5751]  
Mitjançant la Resolució de 26 de maig de 2002, de la Vicepresidència i Conselleria d'Igualtat i Polítiques Inclusives, s'hi va establir el procediment de designació i selecció de vocalies de l'Observatori Valencià per a la Igualtat de Tracte, la no Discriminació i la Prevenció dels Delictes d'Odi (DOGV 9350, 30.05.2022).  
En el resolc tercer d'aquesta resolució s'estableix un termini de 15 dies hàbils, comptats des del 31 de maig de 2022, per a la presentació de candidatures i, si escau, avals al procediment de selecció de vocalies socials de l'esmentat Observatori, junt amb la documentació acreditativa del compliment dels requisits establerts, per part de les entitats socials que desenvolupen la seua tasca en cadascuna de les categories de família, pobresa i persones sense llar, antifeixisme, llibertat religiosa i de creences, i diversitat funcional en els àmbits de discapacitat física i orgànica, discapacitat sensorial, discapacitat intel·lectual i del desenvolupament o cognitiva, o problemes de salut mental, i malalties, estètiques i cossos.  
D'altra banda, en el resolc quart d'aquesta resolució s'estableix un termini de 15 dies hàbils, comptats des del 31 de maig de 2022, per a la presentació de propostes de persones expertes en matèria d'igualtat de tracte, no discriminació i prevenció de delictes d'odi i persones víctimes de delictes d'odi, junt amb la documentació acreditativa del compliment dels requisits establerts, per part de les entitats socials que desenvolupen la seua tasca en aquest àmbit.  
Amb l'objectiu de facilitar la màxima concurrència en el procediment, donada la naturalesa de l'Observatori com a òrgan col·legiat de caràcter consultiu, propositiu i participatiu, per a la promoció de la igualtat de tracte i la lluita contra la discriminació, a la vista de la proximitat del venciment del termini per a la presentació de candidatures i avals, resulta convenient la seua ampliació.  
Vist l'article 32 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Ampliar el termini màxim per a la presentació de candidatures i avals a les vocalies socials de l'Observatori valencià per a la igualtat de tracte, la no discriminació i la prevenció dels delictes d'odi, i per a la presentació de propostes de persones expertes en matèria d'igualtat de tracte, no discriminació i prevenció de delictes d'odi i persones víctimes de delictes d'odi, per un termini de cinc dies hàbils, a comptar des de la finalització del termini establert en els resolc tercer i quart de la resolució, per la qual cosa el termini màxim queda fixat el dia 28 de juny de 2022.  
  
Segon  
Disposar la publicació d'aquesta resolució en el Diari Oficial de la Generalitat Valenciana i en l'apartat de l'Observatori Valencià per a la Igualtat de Tracte, la no Discriminació i la Prevenció dels Delictes d'Odi, de la pàgina web de la Conselleria d'Igualtat i Polítiques Inclusives, accessible en l'enllaç següent:  
https://inclusio.gva.es/va/web/igualdad-diversidad/igualdad-de-trato-y-no-discriminacion  
  
Contra aquest acord, que resol l'ampliació del termini màxim establert per a la presentació de candidatures i avals a les vocalies socials de l'Observatori, i d'acord amb el que es disposa en l'article 32 de la Llei 39/2015, d'1 d'octubre, del procediment administratiu comú de les administracions públiques, no és possible cap recurs.  
  
València, 16 de juny de 2022.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.